**EU za energetsku tranziciju – Sporazum gradonačelnika na Zapadnom Balkanu i u Turskoj**

**Poziv: Implementacija projekata malog obima (pilot-projekata) iz oblasti energetike, zaštite klime i saobraćaja za opštine i gradove Zapadnog Balkana**

**ČESTO POSTAVLJANA PITANJA**

1. **Ko se može prijaviti na ovaj poziv?**

Poziv je otvoren za sve opšine i gradove Zapadnog Balkana.

1. **Jesu li samo projektne mjere definisane u Akciom planu za održivu energiju i klimu (SECAP) prihvatljive za ovaj poziv?**

Ako podnosilac prijave već ima (ili priprema) SECAP (ili SEAP), potrebno je da predloženi projekat bude usklađen s jednom od ključnih aktivnosti navedenih u datom SECAP/SEAP-u. Međutim, podnosioci prijave koji nemaju SECAP/SEAP se, takođe, mogu prijaviti, i to pod uslovom da je predloženi projekat usklađen s postojećim strateškim dokumentom koji je usvojio podnosilac.

1. **Koliko projekata će biti podržano?**

Planirano je da se ukupno podrži 8 do 10 projekata na Zapadnom Balkanu.

1. **Koliki će biti predviđeni budžet GIZ-a i koliki bi trebalo da iznosi doprinos podnosioca prijave?**

GIZ će finansirati implementaciju svakog izabranog projekta do maksimalno 50.000 eura. Osim toga, podnosilac prijave treba da prikaže svoje učešće.

U ukupnim troškovima projekta GIZ-ov doprinos trebalo bi da iznosi 60% do 90% od ukupnih troškova projekta, dok bi doprinos podnosioca prijave trebalo da iznosi 10% do 40% ukupnih troškova projekta.

1. **Što će se dogoditi s kandidatima koji nisu odabrani?**

Podnosioci prijave koji ne budu odabrani će moći imati koristi od ove razmjene iskustava i naučenih lekcija kako bi kasnije implementirali slične projekte na svoj teritoriji.

1. **Mogu li se putem ovog poziva finansirati revizije, studije, analize itd.?**

Mogu se podržati samo infrastrukturni projekti, a većina predloženog budžeta trebalo bi biti posvećena izgradnji ili adaptaciji infrastrukture. Revizije, studije, analize itd. mogu se uključiti u predloženi projekat samo ako predstavljaju mali dio predloženog budžeta i neophodni su za podršku predloženoj infrastrukturi ili ako su pokriveni sopstvenim učešćem podnosioca prijave.

1. **Na kojem jeziku će poziv biti objavljen?**

Poziv će biti objavljen na jeziku/cima zemalja u kojim se objavljuje, a dokumenti se mogu ispuniti I dostaviti na jednom od tih jezika.

1. **Mogu li opšine/gradovi sarađivati ​​s udruženjima/NVO-ima i aplicirati zajedno?**

Glavni podnosilac prijave mora biti sama opština ili grad. Međutim, opštine/gradovi su pozvani (ali nisu obavezni) sarađivati ​​s drugim subjektima u implementaciji predloženog projekta. U tom slučaju mogu navesti svoje partnere i očekivana učešća u obrascu za prijavu, kao i priložiti njihova pisma namjere.

1. **Hoće li GIZ prenijeti sredstva odabranim opštinama/gradovima na početku implementacije ili će sredstva biti refundirana na kraju implementacije projekta opštini/gradu?**

Neće biti prenosa sredstava između GIZ-a i odabranih opština/gradova. Nakon što su projekti odabrani, GIZ će pokrenuti postupak nabavke (tender) i dati svoj dio troškova projekta odabranim firmama koje će projekte implementirati. Paralelno će podnosilac prijave nabaviti radove koje je pristao finansirati iz sopstvenih sredstava.

1. **Da li organ jedinice lokalne samouprave (npr. opšinska organizacija Crvenog krsta ili slično) ima pravo učešća na ovom pozivu?**

Ključni podnosilac prijave treba biti opšina ili grad, sve ostale organizacije mogu djelovati kao partneri.

1. **Postoji li ograničen broj projekata koje podnosilac prijave može prijaviti?**

Ne postoji strogo ograničenje broja projekata koje prijavitelj može prijaviti. Međutim, GIZ neće podržati više od jednog projekta po podnosiocu prijave, pa se stoga preporučuje da podnosilac prijavi samo projekat za koji se smatra da ima najveće šanse za uspjeh.

1. **Mogu li podnosioci prijave prikupiti dodatna sredstva od drugih donatora kako bi skupili potreban budžet za implementaciju projekta?**

Da, kofinansiranje od strane opšina/gradova može doći od strane drugih donatora sve dok doprinos GIZ-a iznosi između 60% i 90% ukupnih troškova projekta.

1. **Kada počinje implementacija odabranih projekata?**

Očekuje se da će implementacija odabranih projekata započeti u oktobru 2022. Projekti bi trebalo biti završeni i potpuno operativni do kraja 2023. godine.

1. **Mogu li se prijaviti i male opšine s nižim indeksom vidljivosti i razvijenosti?**

Sve opšine su dobrodošle da se prijave i ocjenjivaće se isključivo prema kriterijumima navedenim u obrascu za prijavu. Kandidati koji mogu dokazati kako njihov projekat doprinosi suzbijanju energetskog siromaštva bit će dodatno pozitivno ocijenjeni.